אשה בלי זכרונות
ואם הכל נראה גמור וזה הסוף ; הראש כבר לא מסכים לדאות או לאהוב ; ספינות קלות אל נמלי לא מגיעות ; גופן טבע המפרשים במצולות ; אחשוב בכוח על יופייך המהולל ; דמותך תניס את הייאוש המקולל ; לגעת בך זה לעולם מגע עמוק ; חלום רחוק יכול גם הוא להיות מתוק ; בחלומות הזוגיות איתך קלה ; כשאת נוגעת כף ידי לא מזיעה ; כל השטויות שלי שוקעות במצולות; השגעונות שלך שוכנים לצד ספינות ; גם אם הכל נראה גמור וזה הסוף ; אני לבד אך הבדידות היא בת חלוף ; הרי תמיד תהיי לי דמות לדמיונות ; ספינה יפה שמפליגה בין חורבות ; תמיד נאהב את הדברים שלא נשיג ; ואהבה כמו זאת היא יופי של הגיג ; שמסייע לי לחלוף את התקופות ; בהן הזמן סגור ואין בו חלונות ; אני חולם שאת קוטפת את פרחי; ומתעטפת במלים שהן עלי; אני אוהב לחלום איך את שקטה ; כשאור הבית מתפרק לעלטה ; שנים חלפתי כך על פני המפלות ; איתי היית אשה יפה בלי זכרונות ; אני תוהה אם את קיימת או תהיי ; ומי ייקח את מה שלא היה שלי; 